На основу члана 59. став (1) тачка 5) и 6) Закона о локалној самоуправи („Службени гласник Републике Српске“, број 97/16), члана 66. Статута општине Вишеград („Службени гласник општине Вишеград“, број 6/17), члана 4. став (1) и члана 6. став (1) Одлуке о начину и условима отуђења непокретности у својини Општине Вишеград број 01-022- 75/18 од 04.06.2018. године („Службени гласник општине Вишеград“, број 8/18), начелник Општине Вишеград, расписује:

**Ј А В Н И П О З И В**

**за избор младих брачних парова за куповину станова**

**(реализација пројекта стамбена изградња за младе брачне парове)**

**I**

Расписује се јавни позив за избор младих брачних парова за куповину станова у оквиру пројекта стамбене изградње за младе брачне парове, а према услувима и критеријумима за стицање права на куповину стана за потребе рјешавања стамбеног питања под повољним условима од тржишних, младим брачним паровима са територије општине Вишеград.

Тачна цијена 1м2 стана знаће се након одабира извођача радова.

Извођач радова ће уговор о купопродаји стана закључити са одабраним младим брачним паровима од стране општине Вишеград путем овог јавног позива.

**II**

**Предмет јавног позива:**

Предмет овог јавног позива је прикупљање пријава и утврђивање ранг листе за куповину десет станова под повољнијим условима од тржишних на локацији у улици Вука Караџића у Вишеграду.

**III**

**Услови:**

**1. Општи услови**

Општи услови које супружници морају испуњавати за куповину стана под повољним условима у згради за младе брачне парове су:

а) да су оба супружника држављани Републике Српске и БиХ,

б) да су супружници – апликанти закључили брак,

в) да најмање један од супружника има пријављено пребивалиште на територији општине Вишеград у посљедњих једну годину,

г) да ниједан од супружника нема више од 38 година живота,

д) да супружници на територији Републике Српске и БиХ немају у власништву стамбену јединицу која по својој структури може задовољити њихове стамбене потребе,

ђ) да супружници нису корисници било какве врсте помоћи намјењене за рјешавање стамбеног питања.

Испуњење услова из претходног члана доказује се:

а) супружници морају бити држављани Републике Српске и БиХ што доказују увјерењем о држављанству не старијим од шест мјесеци (оригинал или овјерена копија),

б) апликанти морају бити у браку што доказују изводом из матичне књиге вјенчаних не старијим од шест мјесеци (оригинал или овјерена копија)

в) најмање један од супружника мора у посљедњих једну годину имати пријављено пребивалиште на територији општине Вишеград, што се доказује увјерењем/потврдом о кретању пребивалишта, издато од стране МУП Републике Српске, ПС Вишеград (ЦИПС) не старијим од шест мјесеци (оригинал или овјерена копија),

г) ниједан од супружника не може имати више од 38 година, што доказују изводом из матичне књиге рођених (оригинал или овјерена копија),

д) ниједан од супружника не може имати у власништву стамбену јединицу на територији Републике Српске и БиХ, што се доказује овјереном изјавом, која је дата под материјалном и кривичном одговорношћу од стране оба супружника,

ђ) супружници не могу бити корисници било какве врсте помоћи намјењене за рјешавање стамбеног питања, што се доказује овјереном изјавом, која је дата под материјалном и кривичном одговорношћу од стране оба супружника.

**2.Посебни услови**

Посебни услови и критеријуми за одређивање броја бодова и утврђивање редослиједа ранг листе за куповину стана су старосна доб супружника, број заједничке дјеце супружника и степен стручне спреме, на начин да се бодовање врши:

Старосна доб супружника:

- старосна доб супружника утврђује се изводом из матичне књиге рођених за оба супружника:

а) до навршених 22 година (просјек старости супружника) додјељује се 20 бодова,

б) до навршених 26 година (просјек старости супружника) додјељује се 16 бодова,

в) до навршених 30 година (просјек старости супружника) додјељује се 12 бодова,

г) до навршених 34 година (просјек старости супружника) додјељује се 8 бодова,

д) до навршених 38 година (просјек старости супружника) додјељује се 4 бода.

Број заједничке дјеце супружника:

а) За свако заједничко дијете брачног пара додјељује се 10 бодова.

б) За брачни пар који има троје и више дјеце добија додатних 10 бодова.

Број рођене заједничке дјеце се утврђује изводом из матичне књиге рођених за свако заједничко дијете не старијим од шест мјесеци (оригинал или овјерена копија).

Степен стручне спреме:

Степен стручне спреме за сваког супружника бодује се на начин:

а)доктору наука, додјељује се 22 бода,

б) доктору у струци (Болоња), додјељује се 20 бодова,

в) магистру, додјељује се 19 бодова,

г) за мастер, додјељује се 17 бодова,

д) за ВСС (240 ЕСПБ) додјељује се 15 бодова,

ђ) за ВСС (180 ЕСПБ) 12 бодова,

ж) за ВШС додјељује се 10 бодова,

з) за ССС (IV степен) додјељује се 7 бодова,

и) за ССС (III степен) додјељује се 4 бода.

Стручна спрема супружника се доказује овјереном копијом одговарајуће дипломе, свједочанства или увјерења.

**3. Додатно бодовање**

У случају једнаког броја бодова, предност на листи се даје сљедећим редослиједом:

a) супружницима са већим бројем заједничке дјеце,

б) супружницима чији члан има статус породице погинулих бораца Војске Републике Српске,

в) супружници који су раније предали пријаву – захтјев за куповину стана.

Извод из матичне књиге вјенчаних, уколико је брак закључен у општини Вишеград, као и извод из матичне књиге рођених уколико су супружници или дјеца уписани у матичним књигама Општине Вишеград , те увјерење о држављанству уколико се води у јавној евиденцији Општине Вишеград прибавља комисија по службеној дужности.

**IV**

**Ранг листа:**

Приоритет при одабиру станова одређује се према редослиједу на ранг листи за куповину станова младих брачних парова.

Коначна ранг листа младих брачних парова биће објављена на званичној интернет страници и огласној табли општине Вишеград.

Уколико млади брачни пар одусане од куповине стана, ранг листа се помјера на сљедећи рангирани млади брачни пар.

**V**

**Објављивање јавног позива:**

Јавни позив ће се објавити истовремено на званичној интернет страници и огласној табли општине Вишеград.

Јавни позив биће отворен 30 дана од дана објављивања.

**VI**

**Достављање пријава:**

Пријаве на јавни позив се достављају путем протокола Општинске управе Општине Вишеград или путем поште на адресу: Општина Вишеград, улица Андрићград бб, са назнаком “Пријава на јавни позив за куповину станова у оквиру пројекта стамбене изградње за младе брачне парове”

Обрадили:

Александар Ђукановић, дипл.правник

Дејан Крсмановић, дипл. правник

Број: 02-372-56/18 НАЧЕЛНИК ОПШТИНE

Датум: 24.9.2018.године Младен Ђуревић, инж.геодезије